Наяўнасць указа не падразумявае, што іншаземцы тут жа змогуць аўтаматычна купляць акцыі беларускіх кампаній, якія іх зацікавілі, падкрэсліў Вадзім Іосуб. Гэта рамачны дакумент, які прапісвае адпаведны механізм, удакладніў ён. Для таго, каб механізм пачаў працаваць, павінна быць прынята рашэнне аб размяшчэнні акцый канкрэтнага прадпрыемства. Потым прадпрыемства павінна правесці вялікую юрыдычную работу, выбраць біржу, на якой яно будзе размяшчацца, дамовіцца з ёй і з банкам, які будзе займацца размяшчэннем дэпазітарных распісак на біржы- сказаў эксперт. 